BB: सिद्धार्थ-पारस ने माहिरा को बचाया, नॉमिनेशन के घेरे में ये 4 कंटेस्टेंट - Bigg boss 13 these 4 contestants are nominated tmov - AajTak
सोमवार के एपिसोड में बिग बॉस के घर में कंटेस्टेंट्स ने एक दूसरे को घर से बेघर करने के लिए नॉमिनेट किया.
सिद्धार्थ, पारस, माहिरा
नई दिल्ली, 10 दिसंबर 2019, अपडेटेड 08:50 IST
बिग बॉस 13 हर गुजरते दिन के साथ एंटरटेनिंग होता जा रहा है. शो में कंटेस्टेंट्स के बीच खट्टा-मीठा रोमांस, लड़ाई- झगड़े दर्शकों को काफी इंटरेस्टिंग लग रहे हैं. सोमवार के एपिसोड में बिग बॉस के घर में कंटेस्टेंट्स ने एक दूसरे को घर से बेघर करने के लिए नॉमिनेट किया. घरवालों के वोटों के आधार पर माहिरा शर्मा, शहनाज गिल, मधुरिमा तुली, हिंदुस्तानी भाऊ का नाम सामने आया. वहीं, बिग बॉस द्वारा मिले दंड की वजह से सिद्धार्थ शुक्ला पहले से ही नॉमिनेट थे. लेकिन नॉमिनेशन में भी एक ट्विस्ट देखने को मिला.
ये कंटेस्टेंट हुए नॉमिनेट-
दरअसल, बिग बॉस ने चारों नॉमिनेटेड कंटेस्टेंट्स को एक टास्क दिया था. बिग बॉस ने उन चारों कंटेस्टेंट्स को बोला कि उन्हें एक घंटे दर्शक लाइव देखेंगे इसलिए उन्हें शो में ज्यादा से ज्यादा दिखना है. इसमें ट्विस्ट डालते हुए बिग बॉस ने सीक्रेट रूम में रह रहे सिद्धार्थ शुक्ला और पारस छाबड़ा को ये मौका दिया कि वो किसी भी एक कंटेस्टेंट को नॉमिनेशन से सुरक्षित कर सकते हैं.
इस बात से बेखबर सभी नॉमिनेटेड कंटेस्टेंट ज्यादा से ज्यादा दिखने की कोशिश करते हैं. मधुरिमा तो विशाल से लड़ाई भी कर लेती हैं. लेकिन अंत में पारस और सिद्धार्थ माहिरा शर्मा को नॉमिनेशन से सुरक्षित करते हैं. इसी के साथ इस बार घर से बेघर होने के लिए शहनाज गिल, मधुरिमा तुली, हिंदुस्तानी भाऊ और सिद्धार्थ शुक्ला नॉमिनेशन के घेरे में पहुंचे हैं. अब देखना ये दिलचस्प होगा कि इनमें किस कंटेस्टेंट का सफर इस हफ्ते खत्म होता है.
वहीं, शो में अब धीरे-धीरे विशाल आदित्य सिंह और मधुरिमा तुली एक दूसरे के करीब आ रहे हैं. विकास गुप्ता दोनों को एक करने की काफी कोशिश कर रहे हैं. अब देखना ये दिलचस्प होगा कि अपने बीच की गलतफहमियों को भुलाकर विशाल और मधुरिमा बिग बॉस के घर में अपने रिश्ते को दूसरा मौका देंगे या नहीं.
मलाला की बायोपिक बनाने वाले डायरेक्टर को बताया काफिर, जारी किया फतवा
तारक मेहता में भिड़े को बागा ने क्यों कहा बेवकूफ? आने वाला है नया
बर्थडे के 6 दिन पहले फैंस देने लगे अभिषेक को बधाई, अमिताभ ने किया
शहनाज के भाई ने खेला गेम, सिद्धार्थ को माहिरा-पारस के खिलाफ भड़काया
शेफाली के आने से बिगड़ा शहनाज-सिद्धार्थ का रिश्ता, खत्म होगा सिडनाज?